**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU**

1. Atbilstoši Ministru kabineta (turpmāk – MK) 2015. gada 10. marta sēdes protokola Nr. 14 27.§ 11.punktam Finanšu ministrija (turpmāk – FM) sniedz ikmēneša informāciju par aktualitātēm ES fondu 2014. – 2020. gada plānošanas periodā[[1]](#footnote-2). Ziņojumā sniegts aktuālākais statuss 2018. gada oktobrī. Plašāka informācija tīmekļa vietnēs[[2]](#footnote-3).
2. Līdz 2018. gada 1. oktobrim apstiprināti ES fondu investīciju projekti kopā par 3,1 mljrd. *euro* (69 %)no kopējās ES fondu “aploksnes” 4,4 mljrd. *euro.* 2018. gada septembrī ievērojams pieaugums projektu apstiprinājumiem - augustā 23 milj. *euro*, septembrī 63 milj. *euro* tādās jomās kā informāciju un komunikāciju tehnoloģijas, vide un teritoriālā attīstība (atkritumu atkārtota izmantošana, pārstrāde un reģenerācija), kā arī augstākā izglītība (efektīvas pārvaldības nodrošināšana augstskolās). Pieaug arī noslēgto līgumu apjoms - augustā 7 milj. *euro*, septembrī 22 milj. *euro*, oktobra pirmajā pusē jau 38,8 milj. *euro*, galvenokārt, Mazo vidējo komersantu (MVK) konkurētspējas jomā (publiskā infrastruktūra uzņēmējdarbībai), vide un teritoriālā attīstība (pielāgošanās klimata pārmaiņām), transporta infrastruktūra reģionālās mobilitātes uzlabošanai, kā arī augstākās izglītības (studiju programmu fragmentācijas samazināšanai) jomā.
3. Līdz ar projektu reālas ieviešanas intensitāti, līdz 2018.gada oktobra vidum Latvijas valsts budžeta ieņēmumos ir saņemti 668,6 milj *euro* (t.sk. oktobrī 94 milj. *euro[[3]](#footnote-4))* Eiropas Komisijas (turpmāk – EK) starpposma maksājumi par veiktiem investīciju projektu izdevumiem, t.i. jau 15% no kopējās “aploksnes” 4,4 mljrd. *euro.* Skatīt zemāk grafikos Nr.1 un Nr.2.
4. Līdz ar 2018. gada 28. septembrī EK iesniegto maksājuma pieteikumu kumulatīvi 745,7 milj. *euro* par investīcijām ar ES fondu atbalstu Latvija ir **izpildījusi ES fondu maksājumu pieteikumu ikgadējo kumulatīvo mērķi 2018. gadam,** par 16 % pārsniedzot darbības programmā noteikto 2018. gada mērķi. AttiecīgiLatvijai nav risks zaudēt daļu ES fondu piešķīruma par 2018. gada mērķa nesasniegšanas apjomu, kā arī turpmākajos gados FM šādu risku nekonstatē[[4]](#footnote-5).

*Grafiks Nr.1 “2014. – 2020. gada plānošanas periods: ES fondu investīciju statuss līdz 2018. gada 1. oktobrim, milj. euro, % no ES finansējuma, progress pret datiem līdz 2018. gada 1. septembrim”*

*Grafiks Nr.2 “2014. – 2020. gada plānošanas periods: tendences līdz 2018. gada 1. oktobrim, milj. euro, ES fondu finansējums”*

**Projektu iesniegumu un maksājumu pieprasījumu iesniegšanas plānu izpilde -** skatīt zemāk grafikos Nr.3 un Nr.4 un detalizēti ES fondu mājas lapā[[5]](#footnote-6).

1. 2018. gadā līdz 15. oktobrim ierobežotās projektu iesniegumu atlasēs (turpmāk – IPIA) ir iesniegti projekti par ES finansējumu 528,0 milj. *euro -* 84 % iesniegti plānotā termiņā. Plānotajā termiņā nav iesniegti 17 projekti par 16,5 milj. *euro* ES līdzfinansējumu, galvenokārt, valsts ēku energoefektivitātes un plūdu risku lauku teritorijās samazināšanas projektos. Potenciālie projektu īstenotāji kavējumus skaidro ar sarežģījumiem būvniecības tehnisko risinājumu izstrādē.

*Grafiks Nr. 3 “2014. – 2020. gada plānošanas periods: Projektu iesniegumu 2018. gada plāna izpilde IPIA projektiem līdz 15. oktobrim kumulatīvi, ES fondi milj. euro (skaits).”*

1. Vērtējot finansējuma saņēmēju plānoto maksājumu pieprasījumu izpildi un maksājumu gada plānu izmaiņas (finanšu disciplīnas nosacījumi) pēc 2018. gada 1. septembra, secināms, ka viena mēneša laikā līdz 2018. gada 1. oktobrim negatīva izpildes novirze virs 25 % ir vairākiem projektiem - 60 projektos (15,2 milj. *euro*) ir iesniegti maksājumu pieprasījumi ar plānu izpildi mazāku kā 75 %. Tāpat divos projektos ir arī samazināti gada plāni vairāk kā par 25 % (- 0,3 milj. *euro*). Vienlaikus Centrālā finanšu un līgumu aģentūras (turpmāk – CFLA) vērtējumā šobrīd nevienā no projektiem nav saskatāms augsts finanšu disciplīnas iestāšanās risks, t.i. joprojām ir iespējams projektu maksājumu pieprasījumu iesniegšanas gada plāna izpildīt pieļaujamās 25 % novirzes robežās.

*Grafiks Nr. 4 “2014. – 2020. gada plānošanas periods: 2018. gada maksājumu pieprasījumu plāna izpilde projektiem kumulatīvi līdz 2018. gada 1. oktobrim ES fondi milj. euro.”*

1. FM un CFLA pēc iespējas plašāk un dažādos forumos, kā arī individuāli, informē projektu īstenotājus un interesentus par nepieciešamiem uzlabojumiem projektu gaitas plānošanā un pārvaldībā, ievērtējot riskus. Piemēram, 2018. gada oktobrī (3. oktobris – Rīga, 10. oktobris – Rēzeknes novada Lūznava, 17. oktobris – Kuldīga, 24. oktobris – Priekuļi, 31. oktobris – Jelgava) CFLA organizēja semināru ciklu Latvijas reģionos par aktualitātēm un labo praksi ES fondu projektu ieviešanā.
2. 2014. - 2020. gadu perioda četru “lielo” projektu progress[[6]](#footnote-7):
3. VAS “Latvijas dzelzceļš” projekts “Latvijas dzelzceļa tīkla elektrifikācija”[[7]](#footnote-8). EK tehniskās palīdzības neatkarīgie eksperti ir informējuši, ka 2018. gada novembrī plāno pabeigt projekta dokumentācijas izvērtēšanu un sniegt atzinumu – pozitīva atzinuma gadījumā projektu varēs iesniegt EK apstiprināšanai. 2018. gada 10. augustā Iepirkumu uzraudzības biroja (turpmāk - IUB) mājas lapā izsludināts apvienotais projektēšanas un būvdarbu iepirkums, pieteikumu iesniegšanas termiņš ir pagarināts līdz 2018. gada 31. oktobrim.
4. RPSIA “Rīgas satiksme” projekta “Rīgas tramvaja infrastruktūras attīstība”[[8]](#footnote-9) īstenošanas termiņš pagarināts līdz 2023. gada 1. augustam. 2018. gada septembrī Rīgas pilsētas būvvaldē ir iesniegts būvprojekts minimālā sastāvā. Notiek zemās grīdas tramvaju iepirkuma procedūra, RPSIA “Rīgas satiksme” plāno 2018.gada oktobrī atlasītos kandidātus aicināt iesniegt piedāvājumus.
5. VSIA “Paula Stradiņa klīniskā universitātes slimnīca” (turpmāk – Stradiņa slimnīca) A korpusa būvniecības otrā kārta[[9]](#footnote-10). 2018. gada 30. augustā projekta pieteikums iesniegts EK lēmuma pieņemšanai trīs mēnešu laikā t.i. līdz 2018. gada 30. novembrim. EK pozitīva lēmuma gadījumā līguma slēgšana ar CFLA varētu notikt 2018. gada beigās. 2018. gada 17. septembrī iesniegtā būvprojekta minimālā sastāvā pievienotās kontroltāmēs konstatēts, ka sniegtie tehnoloģiskie risinājumi ir vērtējami un precizējami, tostarp aprēķinātās būvniecības izmaksas pārsniedz iepriekš plānotās izmaksas par ~ 25 %, kas radies inflācijas, būvniecības cenu sadārdzinājuma un augsti kvalificēta darbaspēka trūkuma rezultātā. Vienlaikus faktiskā būvdarbu izmaksu situācija var tikt konstatēta iepirkuma rezultātā, kas pēc Stradiņa slimnīcas optimistiskā plāna paredzēts 2019. gada marta beigās – aprīlī. Veselības ministrija informēs MK lēmuma pieņemšanai par iespējamiem risinājumiem papildus nepieciešamā finansējuma piesaistei. Detalizēta informācija par būvniecības progresu un papildus finansējuma piesaisti tika izskatīta Saeimas publisko izdevumu un revīzijas komisijas 2018. gada 18. septembra un 23. oktobra sēdēs[[10]](#footnote-11).
6. Vēsturiski piesārņoto vietu “Inčukalna sērskābā gudrona dīķi” sanācijas otrais posms[[11]](#footnote-12). Turpinās būvprojekta izstrāde. Sanācijas darbi progresē atbilstoši plānotajam - kumulatīvi līdz 2018. gada 1. oktobrim sagatavotas 4600 tonnas (septembrī 1140 tonnas) sērskābā gudrona un no tām līdz utilizācijai nogādātas 2687 (1029) tonnas t.sk. utilizētas 2622 (1078) tonnas. Pabeigti angāri sekundārā kurināmā uzglabāšanai. Sagatavota infrastruktūra darbu veikšanai ziemeļu dīķī, uzsākti izmēģinājumi un iekārtu pārbaudes. Kumulatīvi iesniegti maksājumu pieprasījumi par 7,4 mij. *euro* no kuriem apstiprināti izvedumi par 5,8 milj. *euro*.

FM turpinās koordinētu un mērķtiecīgu darbu atbilstoši Latvijas interesēm. Tāpat FM regulāri informēs Saeimu, valdību un sabiedrību par aktuālo ES fondu ieviešanas progresu, sniedzot novērtējumu par riskiem un priekšlikumus rīcībai ar mērķi Latvijā pilnvērtīgi izmantot ES atbalsta finansējuma sniegtās investīciju iespējas.

|  |  |
| --- | --- |
| Finanšu ministre |  D. Reizniece-Ozola |
|  |  |

Zālīte-Supe 67083808

Zinta.Zālīte-Supe@fm.gov.lv

1. FM uzdots reizi mēnesī (līdz nākamā mēneša beigām) iesniegt MK bez saskaņošanas ar citām iestādēm operatīvo informāciju par ES fondu ieviešanas plānu izpildi. Ziņojumā sniegta operatīva aktuālā informācija. Tāpat attiecībā uz 2007.-2013. plānošanas perioda nefunkcionālā projekta pabeigšanu un 2014.-2020. gada plānošanas perioda “lielajiem” projektiem – ja nav būtiski jaunas informācijas, aktuāla ir FM ziņojumā sniegtā, kas izskatīta 2018.gada 11.septembra MK sēdē. Ziņojums pieejams ES fondu tīmekļa vietnē. sadaļā - Materiāli un ziņojumi → Ziņojumi Ministru kabinetam: : <http://www.esfondi.lv/zinojumi-Ministru-kabinetam>. [↑](#footnote-ref-2)
2. ES fondu ieviešanas statusa tabula pieejama ES fondu tīmekļa vietnē, sadaļā ES fondi 2014 – 2020 → Ieviešana → Ieviešanas progress: <http://www.esfondi.lv/finansu-un-raditaju-plani-to-izpilde>; Detalizēta informācija par plānotajiem investīciju MK noteikumiem, ierobežotajām projektu iesniegumu atlasēm, projektu iesniegumiem un maksājumu pieprasījumiem un to ikmēneša izpildi pieejama sadaļā ES fondi 2014 - 2020 → Ieviešana → Ieviešanas plāni → 2018. gads: <http://www.esfondi.lv/2018.gads>; aktuālā atlašu informācija pieejama: Centrālās finanšu un līgumu aģentūras tīmekļa vietnē, sadaļā – ES fondi 2014 – 2020 → projektu iesniegumu atlases: <http://www.cfla.gov.lv/lv/es-fondi-2014-2020/projektu-iesniegumu-atlase>; [↑](#footnote-ref-3)
3. Eiropas Reģionālais attīstības fonds [↑](#footnote-ref-4)
4. Aicinām iepazīties ar kopsavilkuma informāciju par ES fondu investīciju aktualitātēm prezentācijā, ko FM sniedza Saeimas Eiropas lietu komisijas sēdē 2018. gada 3. oktobrī Prezentācija pieejama ES fondu tīmekļa vietnē, sadaļā – Materiāli un ziņojumi → Publikācijas un prezentācijas → Prezentācijas: <http://www.esfondi.lv/prezentacijas> [↑](#footnote-ref-5)
5. Skat. 2.atsauci. [↑](#footnote-ref-6)
6. Kopā “lielajiem” projektiem plānots ES fondu atbalsts 473,5 milj. *euro* bez iespējamā papildu rezerves finansējuma, kas potenciāli pieejams pēc 2018.gada snieguma ietvara mērķu sasniegšanas. [↑](#footnote-ref-7)
7. Projekta kopējās attiecināmās izmaksas 439,7 milj. *euro*, t.sk. Kohēzijas fonds 318,6 milj. *euro*. [↑](#footnote-ref-8)
8. Projekta kopējās attiecināmās izmaksas 97,4 milj. *euro*, t.sk. Kohēzijas fonds 65,7 milj. *euro.* [↑](#footnote-ref-9)
9. Projekta kopējās attiecināmās izmaksas 91,1 milj*. euro*, t.sk. Eiropas Reģionālās attīstības fonds 64,3 milj. *euro* [↑](#footnote-ref-10)
10. VSIA “Paula Stradiņa klīniskā universitātes slimnīca” prezentācijas 2018. gada 18. septembra un 2018. gada 23. oktobra Saeimas publisko izdevumu un revīzijas komisijas sēdēm skatāmas Latvijas Republikas Saeimas tīmekļa vietnē, sadaļā kalendārs (izvēloties 18. septembra vai 23. oktobra sēdi) → Publisko izdevumu un revīzijas komisijas sēde: <https://titania.saeima.lv/> [↑](#footnote-ref-11)
11. Projekta kopējās attiecināmās izmaksas 29,3 milj. *euro*, t.sk. ES fondi 11,6 milj. *euro* un valsts budžeta “virssaistības” 13,3 milj. *euro.* [↑](#footnote-ref-12)